**ΣΥΜΦΩΝΗΤΙΚΟ ΕΚΔΡΟΜΗΣ ΤΕΛΕΙΟΦΟΙΤΩΝ**

**2ου ΓΕΝΙΚΟΥ ΛΥΚΕΙΟΥ ΚΟΜΟΤΗΝΗΣ**

**ΣΤΗΝ ΙΤΑΛΙΑ (ΡΩΜΗ-ΦΛΩΡΕΝΤΙΑ)**

 Στην Κομοτηνή σήμερα 20/02/2012 ημέρα της εβδομάδας Δευτέρα και ώρα 12:30 π.μ. συγκεντρώθηκαν στο γραφείο του διευθυντή του 2ου Γενικού Λυκείου Κομοτηνής οι παρακάτω:

1. **Φιλιππίδης Χρόνης** : Εκπρόσωπος του τουριστικού γραφείου **Platon travel** που εδρεύει στην Κομοτηνή στην οδό Φιλικής Εταιρείας 3

2. **Τρυπίδης Κωνσταντίνος**: Διευθυντής του 2ου Γενικού Λυκείου Κομοτηνής

3. **Ζήκος Γεώργιος** : Υποδ/ντης του σχολείου και Αρχηγός της εκδρομής.

4. **Τζελέπης Θεόδωρος** : Καθηγητής του σχολείου συνοδός της εκδρομής

5. **Λουτατίδης Γεώργιος** : Πρόεδρος του συλλόγου γονέων και κηδεμόνων

6. **Μαλλιαρός Γεώργιος:** Πρόεδρος του 15 μελούς Συμβουλίου.

**7.Δαρούση Σμαρώ :**Πρόεδρος του Γ1

**8.Ντοσίδης Γεώργιος:** Πρόεδρος του Γ2

**9.Ζιώγας Παναγιώτης:** Πρόεδρος του Γ3

**10.Κεπετζής Γεώργιος:** Πρόεδρος του Γ4

**Α.** Οι εκπρόσωποι του σχολείου, του συλλόγου γονέων και κηδεμόνων και της μαθητικής κοινότητας αναθέτουν στο τουριστικό γραφείο Κομοτηνής **Platon Travel** την πραγματοποίηση της 7ήμερης εκδρομής, οδικώς προς το Λιμάνι της Ηγουμενίτσας και αντίστροφα, και ακτοπλοϊκώς από την Ηγουμενίτσα στην Ιταλία και αντίστροφα των τελειόφοιτων του 2ου Γενικού Λυκείου Κομοτηνής σύμφωνα με το συνημμένο πρόγραμμα.

Η τιμή κατά μαθητή ορίζεται στο ποσό των

**Τριακοσίων τριάντα πέντε (355 €), κατά μαθητή συμπεριλαμβανομένου του ΦΠΑ.**

 **Β**. **ΥΠΟΧΡΕΩΣΕΙΣ ΤΟΥ ΤΟΥΡΙΣΤΙΚΟΥ ΓΡΑΦΕΙΟΥ.**

1. Η εκδρομή θα πραγματοποιηθεί στο διάστημα από **16 Μαρτίου 2012 έως 22 Μαρτίου 2012.**

2. Το τουριστικό γραφείο θα διαθέσει τον απαιτούμενο αριθμό κλιματιζόμενων λεωφορείων με ικανό αριθμό θέσεων για τη μεταφορά των μαθητών και συνοδών από Κομοτηνή στο Λιμάνι της Ηγουμενίτσας και για την οδική περιήγηση στην Ιταλία καθώς και την επιστροφή από την Ηγουμενίτσα στην Κομοτηνή.

Τα λεωφορεία πρέπει να παρέχουν ασφάλεια, να διαθέτουν ζώνες ασφαλείας σε όλα τα καθίσματα, να έχουν ελεγχθεί από ΚΤΕΟ, να έχουν άδεια κυκλοφορίας ως τουριστικά και τις δέουσες ανέσεις. Οι οδηγοί των λεωφορείων πρέπει να είναι έμπειροι επαγγελματίες οδηγοί . **Όλες οι μετακινήσεις των εκδρομέων με τα λεωφορεία καθόλη τη διάρκεια της εκδρομής και για όλες τις ώρες συμπεριλαμβάνονται μέσα στη συμφωνημένη τιμή.**

3..Την μετάβαση με πλοίο από το λιμάνι της Ηγουμενίτσας στο Μπάρι με την εταιρεία SUPER FAST FERRIES και την επιστροφή από την Αγκόνα της Ιταλίας στο Λιμάνι της Ηγουμενίτσας σύμφωνα με τα όσα περιλαμβάνει η προσφορά του πρακτορείου για την ανάληψη της εκδρομής.

4. Η διαμονή στη Ρώμη θα γίνει στο Ξενοδοχείο **PARCO TIRRENO** τεσσάρων αστέρων (4\*) που βρίσκεται στo κέντρο της Ρώμης και στη Φλωρεντία στο Ξενοδοχείο **MONTERNO PONTA SSIEVE** τεσσάρων αστέρων (4\*) που βρίσκεται 12 km από τη Φλωρεντία.

5. Οι καθηγητές – συνοδοί θα διαμείνουν στα ξενοδοχεία σε μονόκλινα δωμάτια και οι μαθητές σε τρίκλινα. Τα δωμάτια θα διαθέτουν θέρμανση, λουτρό, τηλεόραση, ραδιόφωνο, κλιματισμό.

6. Στη διάθεση των μαθητών και των συνοδών τους θα είναι και όλες οι παροχές που διαφημίζονται στα επίσημα sites των ξενοδοχείων στο internet.

7. Η διατροφή κατά την διάρκεια της εκδρομής θα περιλαμβάνει πρωινό σε μπουφέ στο Ξενοδοχείο και ένα γεύμα την ημέρα στο Ξενοδοχείο.

8. **Οι διανυκτερεύσεις θα είναι ως εξής:**

* **Πρώτη διανυκτέρευση στο πλοίο.**
* **Δεύτερη διανυκτέρευση στη Ρώμη**
* **Τρίτη διανυκτέρευση στην Ρώμη**
* **Τέταρτη διανυκτέρευση στην Φλωρεντία**
* **Πέμπτη διανυκτέρευση στην Φλωρεντία**
* **Έκτη διανυκτέρευση στο πλοίο.**

9.Όλες τις μετακινήσεις στην Ιταλία, με κλιματιζόμενα Ελληνικά λεωφορεία, με Έλληνες οδηγούς. με ικανό αριθμό θέσεων. Το λύκειο κατά την παραμονή του στην Ιταλία θα έχει στη διάθεσή του λεωφορεία ώστε να παρέχεται η δυνατότητα πραγματοποίησης του προγράμματος που θα συμφωνηθεί με τους εκπροσώπους του σχολείου.(Ολοήμερες εκδρομές, επισκέψεις στην πόλη.)

10. Η εξασφάλιση επίσημων ξεναγών, περιλαμβάνεται στην τιμή.

11. Το τουριστικό γραφείο θα διαθέσει εκπρόσωπό του καθόλη τη διάρκεια της εκδρομής. Ο εκπρόσωπος του τουριστικού γραφείου θα αποδέχεται τις υποδείξεις και συστάσεις του αρχηγού της εκδρομής, που έχει και την τελική ευθύνη.

12. Δωρεάν συμμετοχή σε **6** συνοδούς – καθηγητές σύμφωνα με τις ισχύουσες διαταγές..

13. Ομαδική – ονομαστική ασφάλιση των μαθητών και των συνοδών και ιατροφαρμακευτική – νοσοκομειακή περίθαλψη για κάθε μαθητή- συνοδό. **Η ασφάλιση πρέπει να κατατεθεί εγγράφως στο σχολείο δέκα (10) μέρες πριν την αναχώρηση**.

14. Ασφάλιση αστικής ευθύνης των μαθητών και συνοδών.

15. Η Δωρεάν Ιατροφαρμακευτική περίθαλψη για όλους τους συνοδούς και μαθητές καθ΄όλο το 24ωρο και καθόλη τη διάρκεια της εκδρομής συμπεριλαμβάνεται στη τιμή της εκδρομής. Γιατρός θα είναι διαθέσιμος σε όλη τη διάρκεια της εκδρομής.

16. Τόσο οι οδηγοί των λεωφορείων όσο και ο εκπρόσωπος του τουριστικού γραφείου πρέπει να συμπεριφέρονται με ευγένεια απέναντι στους μαθητές και για τυχόν προβλήματα θα απευθύνονται αποκλειστικά και μόνο στους συνοδούς εκπαιδευτικούς.

17. Το τουριστικό γραφείο δέκα (10) ημέρες πριν την πραγματοποίηση της εκδρομής πρέπει να καταθέσει στο σχολείο αντίγραφα των εγγράφων καταλληλότητας των οχημάτων και των άδειών επαγγελματικής οδήγησης των οδηγών.

18. Την τήρηση όλων των παραπάνω όρων για την πραγματοποίηση της εκδρομής σε νέες ημερομηνίες, εφόσον το επιβάλλουν λόγοι ανωτέρας βίας (Υπουργείο, καιρικές συνθήκες.)

19. Ρητά αναφέρεται ότι το τουριστικό γραφείο αναλαμβάνει τις υποχρεώσεις που απορρέουν από την Γ2/6039/23.12.2001 εγκύκλιο Υπ.Ε.Π.Θ. καθώς και από οποιαδήποτε άλλη αναφέρεται στην ασφαλή διακίνηση των ταξιδιωτών (ΥΑ 129287/Γ2/2.11.2011).

**Γ. ΥΠΟΧΡΕΩΣΕΙΣ ΜΑΘΗΤΩΝ – ΣΧΟΛΕΙΟΥ**

1. Οι μαθητές φέρονται κόσμια και σέβονται την περιουσία του τουριστικού γραφείου δηλαδή τα λεωφορεία.

2. Την 1η ημέρα και μόλις εγκατασταθούν στο δωμάτιο του ξενοδοχείου θα αναφέρουν κάθε φθορά που θα παρατηρήσουν και θα ζητήσουν επιτακτικά την αποκατάστασή της ή τη μεταφορά τους σε άλλο δωμάτιο.

3. Δεν θα ενοχλούν με τις εκδηλώσεις τους άλλους ενοίκους του ξενοδοχείου.

4.Θα πειθαρχούν στο πρόγραμμα και θα τηρούν τα ωράρια.

5. Για τυχόν φθορές είτε στα λεωφορεία, είτε στο ξενοδοχείο από μέρους τους, υποχρεούνται σε πλήρη χρηματική αποκατάστασή τους, με συνεννόηση του αρχηγού της εκδρομής και του τουριστικού γραφείου.

6. Προαιρετικοί λογαριασμοί που θα γίνουν από τους μαθητές στους χώρους του ξενοδοχείου (τηλέφωνα, ποτά, φαγητά)επιβαρύνουν αποκλειστικά τους ίδιους.

7. Το σχολείο είναι υποχρεωμένο σε διάστημα 15 ημερών πριν την αναχώρηση της εκδρομής να δώσει οριστικό αριθμό συμμετεχόντων, καθώς και την αναλυτική σύνθεση φύλου(αγόρια - κορίτσια - συνοδοί),για την καλύτερη εξυπηρέτηση των εκδρομέων.

**Δ. ΤΡΟΠΟΣ ΠΛΗΡΩΜΗΣ**

1. Με την υπογραφή της συμφωνίας θα καταβληθεί ποσό **10.000,00(Δέκα χιλιάδες)** ευρώ ως προκαταβολή.

2. Η αποπληρωμή θα γίνει σταδιακά και πέντε ημέρες προ της αναχωρήσεως θα γίνει η εξόφληση με παρακράτηση του 20% της αμοιβής.

3. Το 20% της αμοιβής θα κρατηθεί ως εγγύηση ακριβούς εκτέλεσης των συμφωνηθέντων και θα αποδοθεί μετά το τέλος της εκδρομής από το 2ου Γενικό Λύκειο Κομοτηνής και μετά από εισήγηση του αρχηγού της εκδρομής.

**Ε. ΡΗΤΡΕΣ**

1. Εφόσον προκύψουν προβλήματα από τη μη εφαρμογή των όρων της σύμβασης και του προγράμματος τότε προβλέπεται ειδική ρήτρα το ύψος της οποίας ανέρχεται στο ποσό που αντιστοιχεί στο 20% της συνολικής αμοιβής.

Στην περίπτωση αυτή τα χρήματα παραμένουν στο λογαριασμό του σχολείου και αποδίδονται στο ταξιδιωτικό γραφείο μετά τη διευθέτηση της διαφοράς χωρίς τόκους.

2. Εφόσον προκύψουν προβλήματα από την εφαρμογή των όρων της σύμβασης και του προγράμματος προβλέπεται ειδική ρήτρα. Το ύψος της ρήτρας θα καθορίσουν από κοινού ο αρχηγός και ο εκπρόσωπος του τουριστικού γραφείου. Σε περίπτωση ασυμφωνίας το σχολείο και το τουριστικό γραφείο ορίζουν από έναν εκπρόσωπό τους οι οποίοι με την συμμετοχή του συλλόγου γονέων και κηδεμόνων αποφαίνονται για την ρήτρα. Στην περίπτωση αυτή η απόφαση είναι υποχρεωτική εφόσον είναι ομόφωνη. Σε άλλη περίπτωση το θέμα παραπέμπεται σε επίσημη διαιτησία. Καθόλη τη διάρκεια της διαδικασίας αυτής τα χρήματα παραμένουν σε λογαριασμό του σχολείου και αποδίδονται χωρίς τόκους.

3. Σε περίπτωση ακύρωσης της εκδρομής για λόγους ανωτέρας βίας (εκλογές, απεργίες, απαγόρευση από Υπ.Ε.Π.Θ., Περιφερειακές Υπηρεσίες του Υπουργείου Παιδείας κλπ) δεν οφείλονται ρήτρες από καμία πλευρά, (για κάθε διαφορά αρμόδια είναι τα δικαστήρια)

4. Σε περίπτωση οριστικής ακύρωσης της εκδρομής με υπαιτιότητα του πρακτορείου επιστρέφονται όλα τα ποσά που έχουν επιδοθεί (προκαταβολή και δόσεις) καθώς και επιπλέον ποσό ανερχόμενο σε 20% της συνολικής αμοιβής που θα λάμβανε το πρακτορείο εάν η εκδρομή γινόταν κανονικά ως ρήτρα ακύρωσης.

Το ιδιωτικό συμφωνητικό τίθεται σε ισχύ από την ημέρα που θα εξασφαλισθεί η άδεια (απόφαση) από τη Δ/νση Δ/θμιας Εκπαίδευσης για τη διενέργεια της εκδρομής.

Το παρόν συμφωνητικό υπογράφεται σε δύο πρωτότυπα από τα οποία το ένα πήρε το Τουριστικό Γραφείο **Platon Τravel** και το άλλο το 2ο Γενικό Λύκειο Κομοτηνής.

#####  ΟΙ ΣΥΜΒΑΛΛΟΜΕΝΟΙ

 **ΓΙΑ ΤΟ ΛΥΚΕΙΟ ΓΙΑ ΤΟ ΠΡΑΚΤΟΡΕΙΟ**

Τρυπίδης Κωνσταντίνος:

 Ζήκος Γεώργιος :

Τζελέπης Θεόδωρος :

Λουτατίδης Γεώργιος :

Μαλλιαρός Γεώργιος:

Δαρούση Σμαρώ :

Ντοσίδης Γεώργιος:

Ζιώγας Παναγιώτης:

Κεπετζής Γεώργιος**:**